《送圆上人归云居》
宋代·释慧空

康庐诸峰欧阜殊，寺称天上众五湖。古来相传应真辈，多入此众潜安居。

有为白癞聊戏剧，邻坐恶之思割席。一朝忽怪单位空，遗下疮痂渺无迹。

东山若是与同时，捶折其胫宁容之。圆今病痛又相似，放过从教天下疑。

作者简介：释慧空（一○九六～一一五八），号东山，俗姓陈，福州（今属福建）人。年十四出家，初学于圆悟、六祖，后至疏山，为南岳下十四世，泐潭清禅师法嗣。高宗绍兴二十三年（一一五三），住福州雪峰禅院，次年退归东庵。二十八年卒，年六十三（《五灯会元》卷一八、《东山慧空禅师语录跋》）。有《东山慧空禅师语录》、《雪峰空和尚外集》传世。　释慧空诗，以续藏经本《东山慧空禅师语录跋》及日本旧刻《雪峰空和尚外集》（今藏北京图书馆）为底本，编为二卷。